Diari Oficial de la Generalitat Valenciana


Sumari del DOGV 8186, del 07-12-2017 (2017/11190)

RESOLUCIÓ d'1 de desembre de 2017, del subdirector general de Relacions Laborals, per la qual s'anuncia el dipòsit de la modificació dels estatuts de l'organització empresarial denominada Confederació Empresarial Valenciana (CEV).
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11954


Data del document
:   01-12-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'1 de desembre de 2017, del subdirector general de Relacions Laborals, per la qual s'anuncia el dipòsit de la modificació dels estatuts de l'organització empresarial denominada Confederació Empresarial Valenciana (CEV). [2017/11811]  
Ha sigut admés el dipòsit de la modificació dels estatuts de l'organització empresarial denominada Confederació Empresarial Valenciana (CEV) per comprovar-se que reuneix els requisits previstos en la Llei 19/1977, d'1 d'abril, per la qual es regula el dret d'associació sindical (BOE 4 d'abril), i el Reial decret 416 2015/, de 29 de maig, sobre dipòsit d'estatuts d'organitzacions sindicals i empresarials (BOE de 20.06.2015).  
L'Assemblea General del dia 16 de novembre de 2017 va adoptar per unanimitat la decisió d'aprovar els nous estatuts.  
  
La modificació inclou el canvi de denominació de l'entitat, que es denominarà Confederació Empresarial de la Comunitat Valenciana (CEV).  
La sol·licitud va ser realitzada per Salvador Navarro Pradas, en representació de l'organització.  
Per observar-se defectes en la documentació presentada, se'n va requerir l'esmena, i aquesta es va fer en data 1 de desembre de 2017.  
  
L'acta apareix subscrita per Miguel Ángel Javaloyes del Río i per Salvador Navarro Pradas, secretari general i president de l'organització.  
  
Es disposa la publicitat de la present resolució, per mitjà de la publicació en el Diari Oficial de la Generalitat Valenciana.  
La competència de la Subdirecció General de Relacions Laborals està determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
Qualsevol interessat podrà examinar el document dipositat i obtindre'n una còpia en aquest centre directiu, i serà possible impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
   
València, 1 de desembre de 2017.- El subdirector general de Relacions Laborals: Juan Ignacio Soler Tormo.